cyanic-selkie/wikianc huggingface dataset:
கல்கௌதாரி
நடத்தை
கல் கவுதாரி வலசை போகும் பெரும்பாலான மண் கௌதாரி இனங்களைப் போலல்லாமல், ஒரே இடத்தில் உள்ளன. இருப்பினும், இந்த இனங்கள் உள்ளூரில் அ்வப்போது இடம்பெயர்கின்றன. கோடை காலத்தில், தண்ணீர் பற்றாக்குறை ஏற்படும் போது, இந்தப் பறவைகள் அருகில் தண்ணீர் இருக்கும் பகுதிகளுக்கு இடம்பெயர்ந்துவிடுகின்றன. உணவுப் பொருட்கள் கிடைப்பதன் அடிப்படையில் பறவைகள் அவ்வப்போது நீண்ட தூரம் நகர்ந்து செல்வதாகவும் தெரிகிறது.
உணவு
கல் கவுதாரி அனைத்து வகையான மண் கௌதாரிகளையும் போலவே, சிறிய விதைகள், சிறிய பூச்சிகள், விழுந்த பழங்களை உண்ணும். இவற்றின் உணவில் முதன்மையாக சிறிய விதைகள் உள்ளன. பெரும்பாலும் அதிக அளவில் பருப்பு தாவரங்களில் இருந்து உட்கொள்ளப்படுகின்றன. இந்தப் பறவைகள் பெரும்பாலும் வறண்ட, தண்ணீர் குறைவாக இருக்கும் சூழலில் வசிக்கின்றன. இருப்பினும், இந்தப் பறவைகள் ஒவ்வொரு நாளும் தவறாமல் தண்ணீர் குடிக்கின்றன. இவை சூரிய உதயத்தின் போது ஒரு நாளைக்கு ஒரு முறை தண்ணீர் குடிக்க விரும்புகிறன. ஆனால் சூரிய மறைவுக்கு முன் இரண்டாவது முறை தண்ணீர் குடிப்பது அறியப்பட்டுள்ளது, இருப்பினும் அது குறைவாகவே அறியபடுள்ளது.
இனப்பெருக்கம்
கல் கவுதாரிகள் பிறந்த ஓராண்டில் பாலியல் முதிர்ச்சியடைகின்றன. காடுகளில் பறவைகளின் ஆயுட்காலம் பற்றிய தகவல்கள் எதுவும் இல்லை. ஆனால் காடுகளில் பிடிப்பட்ட முதிர்ந்த பறவைகள் நெவாடாவில் வளர்க்கபட்ட நிலையில் 3 ஆண்டுகள் வரை உயிர் வாழ்ந்துள்ளன. இனவிருத்தி பருவத்தில், ஆண் பறவைகள் புதிய புத்துணர்ச்சியோடு இருக்கும். அப்போது அதன் இறகுகள் பிரகாசமான நிறத்தில் இருக்கும். பெண் பறவைகளை பல ஆண்பறவைகள் விரும்பும். ஆனால் ஒரு ஆண் அதனுடன் சேரும். சிறிது காலத்திற்குப் பிறகு பெண் பறவை தரையில் சிறு குழியில் கூடுகட்டி மூன்று முதல் ஆறு முட்டைகளை இடும். முட்டைகள் நீள் உருண்டை வடிவில் சாம்பலும் மஞ்சளுமான பலவகை நிறங்களில் பல சிறு புள்ளிகளோடு காட்சி தரும். அடைகாக்கும் காலம் 20 நாட்களாகும். முட்டைகளின் சராசரி அளவு 36.8 மிமீ × 26.2 மிமீ (1.45 அங் × 1.03 அங்குலம்). சிறைப்பிடிக்கப்பட்டு வளர்க்கப்படும் நிலையில், பெண் பறவைகளால் அடைகாக்கபட்டுகிறது. அடைகாக்கும் காலம் முடிந்த பிறகு அனைத்து குஞ்சுகளும் ஒரே நேரத்தில் குஞ்சு பொரிக்கின்றன. காடுகளில், ஆண் பறவைகள் இரவில் அடைகாப்பதைக் காணமுடிகிறது. குஞ்சுகள் பொரித்து வெளிவந்த முதல் அல்லது இரண்டு நாட்கள் கூடுக்கு அருகில் இருக்கும். தார் மற்றும் சிந்துவில் பாலைவனங்களில் குஞ்சு பொரித்த சிறிது நேரத்திலேயே கூட்டை விட்டு வெளியேறும்.
மேற்கோள்கள்
பகுப்பு:இந்தியப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:தெற்காசியப் பறவைகள் பகுப்பு:மத்திய கிழக்குப் பறவைகள் பகுப்பு:கிழக்கு ஆப்பிரிக்க பறவைகள்
கமலா நிம்ப்கர்
கமலா விஷ்ணு நிம்ப்கர் ( Kamala Vishnu Nimbkar ) (ஜனவரி 5, 1900 - ஆகஸ்ட் 29, 1979), எலிசபெத் லுண்டி என்ற பெயரில் அமெரிக்காவில் பிறந்த ஒரு தொழில்சார் சிகிச்சையாளர் ஆவார்.
ஆரம்ப கால வாழ்க்கை
எலிசபெத் லுண்டி நியூ செர்சியின் மவுன்ட் கொல்லியில் ஜோசப் வில்மர் லுண்டி மற்றும் பெஸ்ஸி மோரிஸ் ராபர்ட்ஸ் லுண்டி ஆகியோரின் மகளாகப் பிறந்தார். இவரது தந்தை ஒரு குவாக்கர் தொழிலதிபர். இவர் குவாக்கர் ஜார்ஜ் பள்ளியில் பயின்றார். மேலும் 1926 இல் பர்னார்ட் கல்லூரியில் பொருளாதாரத்தில் இளங்கலைப் பட்டம் பெற்றார். பின்னர் தனது நாற்பது வயதில் பிலடெல்பியா தொழில்சார் சிகிச்சைக்கானப் பள்ளியில் தொழில் சிகிச்சையைப் படிப்பதற்காக அமெரிக்காவுக்குத் திரும்பினார்.
தொழில்
கல்லூரிக்கு முன், லுண்டி பென்சில்வேனியா சுரங்கப் பணியகத்திற்கான நிலக்கரி சுரங்கத் தொழிலாளர்களின் புள்ளிவிவர ஆய்வில் செயலாளராக பணியாற்றினார். இந்தியாவில் திருமணமான பிறகு, நிம்ப்கர் மழலையர் பள்ளியில் பிரெட்ரிக் புரோபல் முறையில் கற்பித்தார். மேலும் அந்த பாரம்பரியத்தில் பல பள்ளிகளைத் தொடங்கினார். 1948 ஆம் ஆண்டில் கிங் எட்வர்ட் நினைவு மருத்துவமனையில் தொழில்சார் சிகிச்சைத் துறையைத் தொடங்கியபோது, இந்தியாவில் தொழில்சார் சிகிச்சைக்கான முதல் பள்ளியை நிறுவிய பெருமைக்குரியவரானார். 1958 இல் நாக்பூரில் தொழில்சார் சிகிச்சைக்கான இரண்டாவது பள்ளியை நிறுவினார். 1952 இல் அகில இந்திய தொழில்சார் சிகிச்சையாளர்கள் சங்கத்தின் நிறுவனராகவும் இருந்தார். மேலும் சங்கத்தின் தலைவராக 1959 வரை பணியாற்றினார். 1960 ஆம் ஆண்டில் ஊனமுற்றோர் மறுவாழ்வுக்கான இந்திய சங்கத்தை நிறுவினார். மேலும் 1970 கள் வரை அதன் பொதுச் செயலாளராக இருந்தார்.
1957 ஆம் ஆண்டு இந்தோனேசியாவில் நடைபெற்ற மறுவாழ்வுக்கான சர்வதேச மாநாட்டில் இந்தியாவைப் பிரதிநிதித்துவப்படுத்தினார். 1959 இல் பால்டிமோர் சிகிச்சை திட்டங்களை பார்வையிட்டார். 1965 ஆம் ஆண்டில், ஓஹியோவில் உள்ள கிளீவ்லாந்தில் உள்ள டூமி பெவிலியனில் உள்ள நோயாளிகள் மற்றும் சிகிச்சையாளர்களின் மறு சந்திப்பில் கலந்து கொண்டார், இது ஜினி லாரியால் நடத்தப்பட்டது. 1972 இல் ஆஸ்திரேலியாவில் நடந்த ஒரு மாநாட்டில், மாற்றுத்திறனாளிகளின் மறுவாழ்வுக்கான சர்வதேச சங்கத்தால் இவருக்கு லாஸ்கர் விருது வழங்கப்பட்டது.
அகில இந்திய தொழில்சார் சிகிச்சையாளர்கள் சங்கத்தின் இதழான, 1955 முதல் இந்தியன் ஜர்னல் ஆஃப் ஆக்குபேஷனல் தெரபி, மற்றும் தி ஜர்னல் ஆஃப் ரிஹாபிலிடேஷன் இன் ஆசியாவை 1959 இல் தொகுத்து வெளியிட்டார். பிற அறிவார்ந்த இதழ்களுக்கும் கட்டுரைகள் எழுதினார். இவரது புத்தகமான, "ஒரு புதிய வாழ்க்கை ஊனமுற்றோர்: இந்தியாவில் மறுவாழ்வு மற்றும் தொழில்சார் சிகிச்சையின் வரலாறு", 1980 இல் மரணத்திற்குப் பின் வெளியிடப்பட்டது.
சொந்த வாழ்க்கை
லுண்டி, ஒரு இந்திய தொழிலதிபரான விஷ்ணு நிம்ப்கரை, நியூயார்க்கில் சந்தித்து அவரை திருமணம் செய்து கொண்டார். பின்னர் இந்து மதத்திற்கு மாறி அவருடன் இந்தியா திரும்பினார். பின்னர் மகாத்மா காந்தியின் இல்லமான சபர்மதி ஆசிரமத்தில் பல மாதங்கள் வாழ்ந்தார். 1979 இல், 79 வயதில், இந்தியாவில் இறந்தார். இவருடைய சில கடிதங்கள் சுவார்த்மோர் கல்லூரியில் இவருடைய தந்தையின் ஆவணங்களில் உள்ளன. இவரது மகன் பி.வி. நிம்ப்கர் ஒரு இந்திய விவசாய விஞ்ஞானியும், சமூக சேவகரும், கால்நடை வளர்ப்பு மற்றும் விவசாயத் துறைகளில் தனது பணிக்காக அறியப்பட்டவராவார். நந்தினி நிம்ப்கர் இவரது பேத்திகளில் ஒருவர். இருவரும் குறிப்பிட்ட விவசாய விஞ்ஞானிகளாக இருந்தனர். பால்டனில் உள்ள ஒரு மதச்சார்பற்ற, மராத்தி நடுத்தர பள்ளிக்கு, கமலா நிம்ப்கர் பால்பவன் என இவரது பெயரிடப்பட்டது.
வெளி இணைப்புகள்
பகுப்பு:1979 இறப்புகள் பகுப்பு:1900 பிறப்புகள் பகுப்பு:அமெரிக்க மருத்துவர்கள் பகுப்பு:மருத்துவம்
ஏர் இந்தியா எக்சுபிரசு விமானம் 812
ஏர் இந்தியா எக்சுபிரசு விமானம் 812 (Air India Express Flight 812), என்பது துபாய் பன்னாட்டு விமான நிலையத்தில் இருந்து இந்தியாவின் மங்களூருக்கு இந்திய அரசின் விமான சேவை நிறுவனமான ஏர் இந்தியாவால் இயக்கப்படும் குறைந்த கட்டண வான் ஊர்தியாகும். இவ்விமானம் 22 மே 2010 அன்று காலை சுமார் 06:30 மணிக்கு மங்களூர் விமான நிலையத்தில் தரையிரங்கும் போது ஓடுதளத்தில் இருந்து விலகி பெரும் விபத்துக்குள்ளானது. இவ்விபத்தில் சுமார் 160திற்கும் மேற்பட்டவர்கள் கொல்லப்பட்டனர். .
இறந்தோர்
பயணிகள் பட்டியலில் மொத்தம் 169 பெயர்கள் இருந்தாலும் 9 பயணிகள் விமானத்தில் ஏறவில்லை. சுமார் 152 சடலங்கள் மீட்கப்பட்டுள்ளதாக தெரிகிறது, மேலும் விமானம் தீ பிடித்ததால் பலரது உடல்கள் அடையாளம் காண இயலாத அளவில் கருகியது. இவ்விபத்தில் உயிரிழந்தவர்களில் பெரும்பாலோனர் கேரளா மாநிலத்தின் காசர்கோடு மற்றும்  கண்ணூர் மாவட்டத்தை சேர்ந்தவர்கள் ஆவர். இவர்களில் இறந்தவர்களில் பலர் மத்திய கிழக்கு நாடுகளில் கூலி தொழிலாளர்களாக வேலை  செய்தவர்கள் ஆவர்.
குற்றச்சாட்டுக்கள்
இவ்விமானத்தை ஓட்டிய விமானி 10,500 மணிநேரம் ஓட்டிய அனுபவம் உள்ளவர் என்றும் ஆனால் விபத்து நடந்த அன்றைய தினம் தொடர்ந்து 10 மணிநேரம் வரை தொடர்ந்து இயக்கியதாகவும் அதனால் அவர் களைப்படைந்திருக்கலாம் என்றும் தினத்தந்தி மே 24,2010 அன்று செய்தி வெளியிட்டுள்ளது (சென்னைப் பதிப்பு).
இழப்பீடு
இறந்தவர்கள் குடும்பத்துக்கு ௹ 2,00,000 ம் காயமடைந்தவர்களுக்கு ௹ 50,000 ம் வழங்கப்படும் என இந்தியப் பிரதமர் மன்மோகன் சிங் அறிவித்தார். இவை பிரதமர் தேசிய நிவாரண நிதியில் இருந்து வழங்கப்படும். கருநாடக முதல்வர் எதியூரப்பாவும் இறந்தவர்கள் குடும்பத்துக்கு ௹ 2,00,000 வழங்கப்படும் என அறிவித்துள்ளார். இவையல்லாமல் மாண்ட்ரீல் கருத்தரங்கில் ஏற்பட்ட ஒப்பந்தம் காரணமாக இந்திய வான் பயண சட்டத்தில் கொண்டுவரப்பட்ட சட்டதிருத்ததின் படி இறந்தவர்கள் குடும்பத்துக்கு இந்திய ரூபாய் 72,00,000 வழங்கும் படி விமான நிருவனத்துக்கு விமான போக்குவரத்து துறை அறிவுறுத்தியுள்ளது. இடைக்கால இழப்பீடாக 12 வயதுக்கு மேற்பட்டவர்களுக்கு ௹ 10,00,000 ம் 12 வயதுக்கும் குறைவானவர்களுக்கு ௹ 5,00,000 ம் காயமடைந்தவர்களுக்கு ௹ 2,00,000 ம் வழங்குவதாக இந்தியன் ஏர்லைன்சு அறிவித்துள்ளது. இந்த இழப்பீடு பிரதமர் அறிவித்துள்ள இழப்பீடுக்கு மேலதிகமானதாகும்.
மேற்கோள்கள்
பகுப்பு:இந்தியாவில் பயணியர் வானூர்தி விபத்துகள் பகுப்பு:2010 விபத்துகள் பகுப்பு:மேற்கோள் வழு-ref குறிச்சொல்லுக்கு உரையில்லாதவை பகுப்பு:கர்நாடக வரலாறு (1947- தற்போதுவரை)
மீளவிட்டான்
வெளி இணைப்புகள்
பகுப்பு:தூத்துக்குடி மாவட்டத்திலுள்ள கிராமங்கள்
வடமோதங்கிழார்
அகநானூறு 317 செய்தி
கார்காலம் வந்ததும் இல்லம் வந்து சேர்வேன் என்று தலைவன் சொல்லிச் சென்றான். கார்காலம் வந்தும் தலைவன் வரவில்லையே என்று தலைவி ஏங்கும்போது அவள் எதிரில் தலைவன் வந்து நிற்கிறான்.
இப்பாடலில் செடியினங்களும், விலங்கினங்களும், பொன்வேலைக் கன்னத் தொழிலும் விக்கமாகத் தெரிவிக்கப்பட்டுள்ளன.
பொன்செய் கன்னம் - வெள்ளியை அரத்தால் அராவும்போது வெள்ளித் துகள்கள் உதிர்வது போல வண்டுகள் ஊதும்போது குரவம் பூக்கள் கோங்கம் பூக்களின் மேல் உதிருமாம்.
முருக்கம் பூ - செவ்வண்ணம் ஏற்றிய மகளிர் நகம்போல் பூக்கும்.
தும்பி - யாழிசை போல் துவைக்கும்(ஒலிக்கும்)
ஆன்(பசு) - வேனில் காலத்தில் இணைவிழைச்சை விரும்பும்.
குயில் - பூத்திருக்கும் மரா மரத்தில் இருந்துகொண்டு கூவும்.
இப்படிப்பட்ட கார் காலத்தில் வருவேன் என்றார்.
புறநானூறு 260 செய்தி
பாணன் ஒருவன் வள்ளல் ஒருவனை நாடிப் பசியோடு வருகிறான். வரும் வழியில் கள்ளிக்காட்டில் கடவுளாகி நிற்கும் தன் முன்னாள் வள்ளல் ஒருவனை வாழ்த்தி வணங்கிவிட்டு வருகிறான். அவனுக்குப் புலவர் கூறுவதாக அமைந்துள்ளது இந்தக் கையறுநிலைப் பாடல்.
பாண, கேண்மதி! நீ தேடிவந்த மீளியாளன் பகைவர் கவர்ந்துசென்ற ஆனிரைகளை மீட்டு வந்த செய்தியைத் தன் ஊர்மக்களிடம் சொல்லிவிட்டு உடம்பொடு யாரும் செல்லமுடியாத உலகுக்கு உயிரை மட்டும் கொண்டுசென்றுவிட்டான். வையகம் புலம்பிக்கொண்டிருக்கிறது. பாம்பு விழுங்கிய மதியம் போல அவன் உடல் கிடக்கிறது. என்றாலும் "கம்பமொடு துளங்கிய இலக்கம்" போல அவன் உடல் வேல் பாய்ந்த நிலையில் நிறுத்தி வைக்கப்பட்டுள்ளது. நீ அங்குச் சென்றால் மற்றவர்கள் உன் பசியை ஆற்றினும் ஆற்றுவர். என்றாலும் உனக்கு எவ்வம்(துன்பம்) இருக்கத்தான் செய்யும்.
பகுப்பு:சங்கப் புலவர்கள்
ஆயில்-நார்லிகர் ஈர்ப்பு கோட்பாடு
ஆயில்-நார்லிகர் ஈர்ப்பு கோட்பாடு என்பது பிரெடும் நார்லிகரும் உருவாக்கிய புடவியின் பகுதி நிலைத்தநிலைப் படிமக் கோட்பாடாகும். இது மாக்கிய உருமாற்றக் கோட்பாடாகும்.
இதன் ஈர்ப்பு மாறிலி தற்போக்கானது. இது புடவிப் பொருண்மத்தில் நிரலான அடர்த்தியைப் பொறுத்தமைகிறது. இந்தக் கோட்பாடு வீலர்- பெய்ன்மன் மின்னியங்கியலின் உறிஞ்சிக் கோட்பாட்டில் இருந்து ஊக்கம் பெற்றதாகும்.
மேலும் படிக்க
பகுப்பு:கோட்பாட்டு இயற்பியல் பகுப்பு:இயல் அண்டவியல் பகுப்பு:பொதுச் சார்புக் கோட்பாடு
தி நியூ இந்தியன் எக்சுபிரசு
தி நியூ இந்தியன் எக்சுபிரசு அல்லது தி நியூ இந்தியன் எக்ஸ்பிரஸ் (ஆங்கிலம்: The New Indian Express) சென்னையைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். இந்தியன் எக்ஸ்பிரஸ் குழுமத்தால் நிர்வகிக்கப்பட்டுவரும் இச்செய்தித்தாள் 1931 இல் தொடங்கப் பட்டது. 1991 இல் இந்தியன் எக்ஸ்பிரஸ் உரிமையாளர் ராம்நாத் கோயன்காவின் மரணத்துக்குப்பின் அதன் வட இந்தியப் பதிப்புக்கள் இந்தியன் எக்ஸ்பிரஸ் என்ற பெயரிலும், தென்னிந்தியப் பதிப்புகள் தி நியூ இந்தியன் எக்ஸ்பிரஸ் என்ற பெயரிலும் இரு வேறு செய்தித்தாள்களாக வெளியாகத் தொடங்கின. தி நியூ இந்தியன் எக்ஸ்பிரஸ் தமிழ்நாடு, கர்நாடகம், ஆந்திரப் பிரதேசம், கேரளா போன்ற தென் மாநிலங்களில் பரவலாகப் படிக்கப்படுகிறது.
வெளி இணைப்புகள்
பகுப்பு:இந்திய நாளிதழ்கள் பகுப்பு:இந்திய ஆங்கிலப் பத்திரிகைகள்
நமசுகாரம் (பரதநாட்டியம்)
பரதநாட்டியத்தை ஆடத்தொடங்கும் முன் ஆடப்படுவது நமசுகாரம் ஆகும். இது வடமொழியில் நமஸ்காரம் என அழைக்கப்படுகிறது. இது தட்டிக் கும்பிடுதல் எனவும் அழைக்கப்படுகிறது. நடன நிகழ்ச்சிகளுக்கு முன்னும் இதனை ஆடுவர். இது நடனம் ஆடும் முன்னும், பின்னும் செய்யப்படுவது வழக்கமாகும். கால்களைத் தட்டி ஆடும்போது பூமாதேவிக்கு வலியை ஏற்படுத்தும் ஆகையால் தம்மை மன்னிக்க வேண்டி ஆடப்படும். மேலும் இது எட்டுத்திக்குப் பாலகருக்கும்,குருவுக்கும்,அவையோருக்கும் வணக்கம் செலுத்தும் முகமாகவும் ஆடப்படுகிறது.
திருமங்கலக்குடி
திருமங்கலக்குடி  (ஆங்கிலம்: Thirumangalagudi ), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம் திருவிடைமருதூர் வட்டத்தில், ஆடுதுறையை ஒட்டி இருக்கும் ஒரு ஊராட்சி ஆகும். ஆடுதுறையிலிருந்து 2 கி.மீ தொலைவில் உள்ளது. இவ்வூரில் அமைந்துள்ள பிராணவரதேஸ்வரர் கோயில் பாடல் பெற்ற தலங்களுள் ஒன்றாகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7,500 மக்கள் இங்கு வசிக்கின்றார்கள். இவர்களில் 3474 ஆண்கள், 3719 பெண்கள் ஆவார்கள். திருமங்கலக்குடி மக்களின் சராசரி கல்வியறிவு 80.04% ஆகும்,  இது இந்திய தேசிய சராசரி கல்வியறிவான 65% விட கூடியதே. திருமங்கலக்குடி மக்கள் தொகையில் 13.6% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
ஜொகானஸ் கொட்ஸ்
ஜொகானஸ் கொட்ஸ் (Johannes Kotze, பிறப்பு: ஆகத்து 7 1879, இறப்பு: சூலை 7 1931), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 72 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 -1907 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1879 பிறப்புகள் பகுப்பு:1931 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
யூரோப்பியம்(III) குளோரைடு
யூரோப்பியம்(III) குளோரைடு (Europium(III) chloride) EuCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீரிலிவகைச் சேர்மமான இது மஞ்சள் நிறத்தில் காணப்படுகிறது. நீருறிஞ்சும் தன்மையுடன் இருப்பதால் இது விரைவாக தண்ணீரை ஈர்த்துக்கொண்டு வெண்மை நிற அறுநீரேற்றுப் படிகமாக (EuCl3•6H2O) உருவாகிறது. ஆய்வுக்காக இச்சேர்மம் பெரிதும் பயன்படுகிறது.
தயாரிப்பு
யூரோப்பியம் (III) ஆக்சைடை ( Eu2O3) ஐதரோகுளோரிக் அமிலநீர்க் கரைசலுடன் சேர்த்து சூடுபடுத்தினால் அறுநீரேற்று யூரோப்பியம்(III) குளோரைடு (EuCl3•6H2O) உருவாகிறது. சூடுபடுத்துவதால் இவ்வுப்பு நீரிலி வகை உப்பைக் கொடுக்காமல் ஆக்சிகுளோரைடைத் தருகிறது. Eu2O3 அல்லது நீரேறிய யூரோப்பியம் குளோரைடில் இருந்து அமோனியம் குளோரைடு வழியாக நீரிலி வகை யூரோப்பியம்(III) குளோரைடு தயாரிக்க இயலும். இம்முறைகளில் (NH4)2[EuCl5]: உற்பத்தி செய்யப்படுகிறது.
இந்த ஐங்குளோரைடு வெப்பத்தால் சிதைவடைகிறது,
வெப்ப முறிவு வினை (NH4)[Eu2Cl7] என்ற இடைவினைப் பொருள் வழியாக தொடர்கிறது.
வினைகள்
மற்ற யூரோப்பியம் சேர்மங்கள் தயாரிப்பதற்கு யுரோப்பியம்(III) குளோரைடு ஒரு முன்னோடியாக விளங்குகிறது. பிணைப்பு இடமாற்ற வினை வழியாக இலித்தியம் பிசு(மும்மெத்தில்சிலில்) அமைடுடன் சேர்த்து, தொடர்புடைய உலோக பிசு(மும்மெத்தில்சிலில்)அமைடாக இதை மாற்றமுடியும். நான்கு ஐதரோ பியுரோனில் மீட்சிக்கான சிறிய இடைவெளியுடன் இவ்வினை மேற்கொள்ளப்படுகிறது. உலோக பிசு(மும்மெத்தில்சிலில்)அமைடை (Eu(N(SiMe3)2)3 ) தொடக்கப் பொருளாகக் கொண்டு மிகவும் சிக்கல் நிறைந்த அணைவுச் சேர்மங்களைத் தயாரிக்கலாம்.
ஐதரசன் வாயுவுடன் சேர்த்து சூடுபடுத்தலுடன் கூடிய ஒடுக்க வினை யூரோப்பியம்(III) குளோரைடைக் கொடுக்கிறது. இது யூரோப்பியம்(II) வகை கரிம உலோகச் சேர்மங்களைத் தயாரிக்க பயன்படுகிறது.
கட்டமைப்பு
திண்மநிலையில் இச்சேர்மம் UCl3 நோக்குருவில் படிகமாகிறது. யூரோப்பியம் மையங்கள் ஒன்பது ஒருங்கிணைவுகளாகின்றன.
மேற்கோள்கள்
பகுப்பு:குளோரைடுகள் பகுப்பு:யூரோப்பியம் சேர்மங்கள் பகுப்பு:உலோக ஆலைடுகள்
மாப்பிள்ளைச் சம்பா
மாப்பிள்ளைச் சாம்பா (Mapillai Samba) என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். 1940 களில் அறிமுகப்படுத்தப்பட்ட பசுமைப் புரட்சிக்குப் பிறகு வழக்கிழந்த நெல் வகைகளில் ஒன்றாக கருதப்படும் இது, தனது தன்மையின் பெயரே உதாரணத்தை அடிப்படையாகக் கொண்டது.
முற்காலத்தில் திருமணம் செயதுகொள்ளும் இளைஞனான மணமகன் (மாப்பிள்ளை), திருமணத்திற்கு முன் தனது பலத்தை நிருபிக்கும் வகையில் இளவட்டக் கல்லை தூக்கும் வழக்கம் தமிழர்களின் மரபுகளில் ஒன்றாக இருந்துள்ளது. ஆகவே திருமணத்திற்கு முன்னதாக உடல்வலிமையை அதிகரிக்கக்கூடிய இந்நெல்லின் அரிசியில் உருவாக்கப்பட்ட பலகாரங்களை மாப்பிள்ளைக்கு வழங்கப்பட்டதாக கூறப்படுகிறது.
பருவம்
நீண்டகால (155 - 160) நெல் வகையான இது, சூலை 15 முதல் சனவரி 14 முடிய சம்பா பருவத்திலும்,  மற்றும் செப்டம்பர் 15 முதல் பிப்ரவரி 14 வரையான பின் சம்பா பருவத்திலும் பொதுவாக பயிரிடப்படுகிறது.
குழந்தை வாயில்
thumb| குழந்தை வாயிலில் குழந்தை குழந்தை வாயில் அல்லது குழந்தைகள் பாதுகாப்பு வாயில் என்பது குழந்தைகள் மற்றும் குழந்தைகள் பாதுகாப்பற்றதாக இருக்கும் வீட்டின் படிக்கட்டுகள் மற்றும் சமையலறைகள் போன்ற பகுதிகளை அணுகுவதைத் தடுக்க வடிவமைக்கப்பட்ட ஒரு பாதுகாப்புத் தடையாகும். குழந்தை வாயில்கள் பொதுவாக உலோகம், நெகிழி மற்றும்/அல்லது மரத்தால் ஆனது. இவை வீட்டுக் கதவின் அகலத்திற்கு ஏற்றவாறு விரிவாக்கப்படலாம். இவை உட்புறமாகவோ அல்லது வெளியிலோ பயன்படுத்த வடிவமைக்கப்பட்டிருக்கலாம். மேலும் இவை வன்பொருள் அல்லது அழுத்தம் பொருத்தப்பட்டதாக இருக்கலாம்.
அழுத்தம் பொருத்தப்பட்ட வாயில்கள் பொதுவாக இருபுறமும் சுவர்களுடன் உராய்வு மூலம் வைக்கப்படுகின்றன. அதே நேரத்தில் வன்பொருள் பொருத்தப்பட்ட வாயில்கள் சுவர் ஸ்டூட்களில் திருகப்பட்டு ஒரு கதவு போல முழுமையாகத் திறந்திருக்கும். வன்பொருள் பொருத்தப்பட்ட வாயில்களை அகலமான மற்றும் ஒழுங்கற்ற வடிவ திறப்புகளுக்கு ஏற்றவாறு அமைத்துக்கொள்ளலாம். அதே போல் சுருக்கி இழுக்கக்கூடிய வாயில்களும் உள்ளன.
சிறிய செல்லப்பிராணிகளைக் கட்டுப்படுத்தவும் குழந்தை வாயில்கள் பயன்படுத்தப்படுகின்றன. ஆனால் செல்லப் பிராணி வாயில் குழந்தை வாயில்களுக்கான தரத்தைப் பூர்த்தி செய்யாமல் போகலாம்.
குழந்தை வாயிலைத் திறக்கவோ அல்லது ஏறவோ இயலும் சூழலில் குழந்தை வாயில்களை அகற்றலாம்.
வெளி இணைப்புகள்
பகுப்பு:கட்டுமானப் பொறியியல்
கூடலூர் நகராட்சி
கூடலூர் நகராட்சி, தமிழ்நாட்டின் கோயம்புத்தூர் மாவட்டம், கோயம்புத்தூர் வடக்கு வட்டத்தில் அமைந்த கூடலூர் பேரூராட்சியின் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
மேற்கோள்கள்
பகுப்பு:கோயம்புத்தூர் மாவட்டம் கோயம்புத்தூர் மாவட்ட நகராட்சிகள் பகுப்பு:தமிழ்நாடு நகராட்சிகள்
சேலம் மாவட்ட பேரூராட்சிகள் பட்டியல்
சேலம் மாவட்ட பேரூராட்சிகள், தமிழ்நாட்டின் சேலம் மாவட்டத்தில் 33 பேரூராட்சிகள் இருந்தது. அவற்றுள் இடங்கணசாலை பேரூராட்சி, தாரமங்கலம் பேரூராட்சி 16 அக்டோபர் 2021 அன்று நகராட்சியாக தரம் உயர்த்தப்பட்டது..
மேற்கோள்கள்
பகுப்பு:சேலம் மாவட்டம் பகுப்பு:தமிழகப் பட்டியல்கள்
விஷால் சந்திரசேகர்
விஷால் சந்திரசேகர் (Vishal Chandrasekhar ) என்பவர் ஒரு இந்திய திரைப்பட இசையமைப்பாளர். இவர் தமிழ், தெலுங்கு படங்களுக்கு இசையமைத்துள்ளார்.
வாழ்க்கை
விசால் தன் ஆறுவயதில் கீபோர்டை வாசிக்கக் கற்றுக்கொள்ள ஆரம்பித்தார். தன் பத்து வயதிலேயே தனியாக நிகழ்ச்சிகளில் வாசிக்க ஆரம்பித்தார். இவர் 2002இல் அண்ணா பல்கலைக் கழகத்தில் இணைந்து மிண்ணணு ஊடகப்பிரிவில் பட்டம் பெற்றார். தன் நன்பர்களுடன் இணைந்து 300 குறும்படங்களுக்கு இசையமைத்துள்ளார். 2006 ஆண்டுக்குள் ஐந்து திரைப்படங்களுக்கு இசையமைத்திருந்தார். ஆனால் ஒரு படம்கூட வெளியாகவில்லை. 172 விளம்பரப் படங்களுக்கு விளம்பர இசை அமைத்தார். கலைஞர் தொலைக்காட்சியின் நாளைய இயக்குநர் நிகழ்ச்சியில் சிறந்த இசையமைப்பாளருக்கான பரிசினைப்பெற்றார். நண்பர் மூலமாக சந்தோஷ் சிவனின் அறிமுகம் கிடைத்து, அவரின் இனம் திரைப்படத்திற்கு இசையமைத்தார். ஜில் ஜங் ஜக் திரைப்படத்திற்கு இவர் அமைத்த இசையால் புகழ்பெற்றார்.
மேற்கோள்கள்
பகுப்பு:வாழும் நபர்கள் பகுப்பு:சென்னை இசைக்கலைஞர்கள் பகுப்பு:தமிழ்த் திரைப்பட இசையமைப்பாளர்கள்
அரியபெருமானூர் சுப்ரமணியசுவாமி கோயில்
அரியபெருமானூர் சுப்ரமணியசுவாமி கோயில் தமிழ்நாட்டில் கள்ளக்குறிச்சி மாவட்டம், அரியபெருமானூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்ரமணியசுவாமி, வள்ளி, தெய்வானை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கேம்பிரிச்சு ஆங்கிலம்: ஆரம்ப ஆங்கிலத் தேர்வு
கேம்பிரிச்சு ஆங்கிலம்: ஆரம்ப ஆங்கிலத் தேர்வு இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (3 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.
உசாத்துணை
பகுப்பு:சீர்தரப்படுத்தப்பட்ட தேர்வுகள் பகுப்பு:ஆங்கில மொழித் தேர்வுகள்
எரெடிவிசி
எரெடிவிசி (Eredivisie, ) என்பது நெதர்லாந்து நாட்டின் உச்சகட்ட கால்பந்துக் கூட்டிணைவுப் போட்டித்தொடராகும். இதனை டச்சு அரச கால்பந்துச் சங்கம் நடத்துகின்றது. தொழில்முறை கால்பந்து விளையாட்டு தொடங்கப்பட்ட இரண்டு ஆண்டுகளுக்குப் பிறகு 1956-ஆம் ஆண்டில் எரெடிவிசி ஆரம்பிக்கப்பட்டது. 2011-12 பருவம் முடிந்த பிறகு ஐரோப்பாவில் ஒன்பதாவது சிறந்த கால்பந்துக் கூட்டிணைவாக யூஈஎஃப்ஏ குணகம் கொண்டு தரவரிசை கொடுக்கப்பட்டது.
எரெடிவிசி கூட்டிணைவில் மொத்தம் 18 அணிகள் பங்கேற்கும். நெதர்லாந்தின் இரண்டாம்-நிலை கால்பந்துக் கூட்டிணைவான ஈர்ஸ்டே டிவிசி-யுடன் அணிகளை தகுதிகுறைப்பு-தகுதியேற்றம் முறைமையில் இது செயல்படுகிறது. பருவத்தின் முடிவில் அதிக புள்ளிகள் பெற்றிருக்கும் அணி டச்சு தேசிய வாகைத்தொடர் பட்டத்தை வெல்லும். ஆம்ஸ்டர்டம் நகரை அமைவிடமாகக் கொண்ட அயாக்சு அணியே இதுவரை அதிகமுறை வாகையர் பட்டம் வென்றிருக்கிறது; 24 எரெடிவிசி பட்டங்கள் (மொத்தமாக 32 தேசிய வாகையர் பட்டங்கள்). பிஎஸ்வி எய்ந்தோவன் 18 (21) பட்டங்களுடன் அடுத்த இடத்தில் உள்ளது. மூன்றாம் இடத்தில் ஃபெயினூர்டு 9 (14) பட்டங்களுடன் இருக்கிறது.
வெளியிணைப்புகள்
பகுப்பு:கால்பந்துப் போட்டிகள் பகுப்பு:நெதர்லாந்தில் விளையாட்டு
லூல்கந்துரை
thumb|250px|லூல்கந்துரை தேயிலைப் பெருந்தோட்டத்துக்கான பெயர் பலகை
லூல்கந்துரை இலங்கையின் முதலாவது தேயிலைப் பெருந்தோட்டமாகும். இது 1867 ஆம் ஆண்டு ஸ்கொட்லாந்து நாட்டவரான ஜேம்ஸ் டெய்லர் என்பவரால் ஆரம்பிக்கப்பட்டது. இது கண்டிக்கு அருகில் அமைந்துள்ளது. இலங்கையில் தேயிலையின் உற்பத்தி, தீவில் காணப்பட்ட கோப்பிப் பெருந்தோட்டங்கள் ஏமியா வஸ்டரிக்ஸ் (Hemileia vastatrix) என்ற நுண்மத்தாக்குதலுக்கு உள்ளாகி அழிவுற்றதன் பின்னர் தொடங்கியது. கோப்பி பெருந்தோட்ட அதிகாரிகள் வேறு ஒரு பயிருக்கான தேவையை உணரத்தொடங்கினர். லூல்கந்துரை பெருந்தோட்டம் தேயிலை வளர்ப்பிற்கான ஆர்வத்தைக் கொண்டிருந்தது. பெருந்தோட்டத்துக்கு வந்திருந்த ஜேம்ஸ் டெய்லர் 1867 தேயிலையைப் பயிரிட்டார். மொத்தம் 19 ஏக்கர் நிலத்தில் தேயிலை பயிரிடப்பட்டது. மேலும் டெய்லர் இங்கு தேயிலை அரைக்கும் பொறி ஒன்றைக் கொண்ட தேயிலைத் தொழிற்சாலை ஒன்றையும் அமைத்தார்.
வெளியிணைப்புகள்
பகுப்பு:இலங்கைத் தேயிலைத் தோட்டங்கள் பகுப்பு:இலங்கைத் தேயிலை
மெட்ரோ (திரைப்படம்)
மெட்ரோ 2016 இல் வெளியான இந்திய தமிழ்த் திரைப்படமாகும். ஆனந்த கிருஷ்ணன் இயக்கிய இத்திரைப்படத்தில் சிரீஷ், பாபி சிம்ஹா, சென்ட்ராயன் ஆகியோர் முக்கிய வேடங்களில் நடித்திருந்தனர். இத்திரைப்படம் 2016 சூன் 24 அன்று வெளியிடப்பட்டது.
வெளி இணைப்புகள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யோகி பாபு நடித்த திரைப்படங்கள்
மதுக்கரை நகராட்சி
மதுக்கரை நகராட்சி, தமிழ்நாட்டின் கோயம்புத்தூர் மாவட்டம், மதுக்கரை வட்டத்தில் அமைந்த மதுக்கரை பேரூராட்சியின் மக்கள் தொகை வள்ர்ச்சி காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
மேற்கோள்கள்
பகுப்பு:கோயம்புத்தூர் மாவட்டம் கோயம்புத்தூர் மாவட்ட நகராட்சிகள் பகுப்பு:தமிழ்நாடு நகராட்சிகள்
பாண்டலம். அ ஊராட்சி
'''பாண்டலம். அ ஊராட்சி' (Pandalam. A Gram Panchayat''), தமிழ்நாட்டின் கள்ளக்குறிச்சி மாவட்டத்தில் உள்ள சங்கராபுரம் வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2517 ஆகும். இவர்களில் பெண்கள் 1264 பேரும் ஆண்கள் 1253 பேரும் உள்ளனர்.
பீட்
பீட்  (672/673 – 26 மே 735) அல்லது வணக்கத்திற்குரிய புனித பீட் (Bēda Venerābilis) என்பவர் ஆங்கிலேயத் துறவியும், அறிஞரும் எழுத்தாளரும் ஆவார். இவரின் ஆங்கிலேயத் திருச்சபையின் வரலாறு (Historia ecclesiastica gentis Anglorum) என்னும் படைப்பு இவருக்கு ஆங்கிலேய வரலாற்றின் தந்தை என்னும் பட்டத்தைப் பெற்றுத்தந்தது.
பாண்டலம். அ ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பீட்
1899இல் திருத்தந்தை பதின்மூன்றாம் லியோ இவரை திருச்சபையின் மறைவல்லுநர் என அறிவித்தார். இப்பட்டத்தைப்பெற்ற ஒரே ஆங்கிலேயர் இவராவார். இவர் ஒரு சிறந்த மொழியியலாளரும், மொழிபெயர்ப்பு வல்லுநரும் ஆவார். இவரின் படைப்புகள் திருச்சபைத் தந்தையரின் கிரேக்க மற்றும் இலத்தீன் படைப்புகளை ஆங்கிலோ-சாக்சன் மக்கள் புரிந்துகொள்ளும் வகையில் எளிமையாக்கின.
பாண்டலம். அ ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அந்தகாரனழி (புதினம்)
அந்தகாரனழி (புதினம்) 2011 ஆம் ஆண்டில் இ. சந்தோஷ் குமார் எழுதிய மலையாள புதினம். மாத்ருபூமி புக்ஸ் நிறுவனம் இதை வெளியிட்டது. இந்நூலுக்கு 2012 ஆம் ஆண்டில் கேரள மாநில சாகித்திய அகாதமி விருது கிடைத்தது.
சான்றுகள்
பகுப்பு:மலையாளப் புதினங்கள்
டி. கே. ஜெயராமன்
'''டி. கே. ஜெயராமன்''' (1928 - 1991), தமிழ்நாட்டைச் சேர்ந்த கருநாடக இசைப் பாடகர் ஆவார்.
இசைப் பயிற்சி
ஜெயராமன், டி. கே. பட்டம்மாளின் இளைய சகோதரர் ஆவார். தனது ஆரம்பகால இசைப் பயிற்சியை தனது சகோதரியிடமிருந்து பெற்றார். அதன்பிறகு தனது பாடும் திறனை முத்தையா பாகவதர் மற்றும் பாபநாசம் சிவன் ஆகியோரிடம் இருந்து வளர்த்துக் கொண்டார். இவர் தனது சகோதரியைப் போன்றே முத்துசுவாமி தீட்சிதர் கிருதிகளை திறம்பட பாடுவதில் வல்லவராக விளங்கினார். பாபநாசம் சிவனின் தமிழ் பாடல்கள் பலவற்றை இவர் பாடியிருக்கிறார்.
இவரின் மகன் ஜெ. வைத்தியநாதன் ஒரு மிருதங்கக் கலைஞர் ஆவார்.
மேற்கோள்கள்
பகுப்பு:கருநாடக இசைப் பாடகர்கள் பகுப்பு:சங்கீத கலாநிதி விருது பெற்றவர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:சங்கீத சூடாமணி விருது பெற்றவர்கள் பகுப்பு:20 ஆம் நூற்றாண்டுக் கருநாடக இசைக் கலைஞர்கள் பகுப்பு:1928 பிறப்புகள் பகுப்பு:1991 இறப்புகள் பகுப்பு:தமிழ்நாட்டுப் பாடகர்கள்
சந்திரபாடி ஊராட்சி
சந்திரபாடி ஊராட்சி (Chandrapadi Gram Panchayat), தமிழ்நாட்டின் மயிலாடுதுறை மாவட்டத்தில் உள்ள செம்பனார் கோயில் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1993 ஆகும். இவர்களில் பெண்கள் 987 பேரும் ஆண்கள் 1006 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மாலை மலர்
மாலை மலர் தினத்தந்தி குழுமத்தால் வெளியிடப்படும் ஒரு தமிழ் நாளிதழ். மாலை நேரங்களில் வெளியாகும் இந்த செய்தித்தாள், 1977 இல் சி. பா. ஆதித்தனாரால் கோவையில் தொடங்கப்பட்டது. தற்போது தமிழ்நாட்டில் கோவை, சென்னை, சேலம், ஈரோடு, புதுச்சேரி, மதுரை, திருச்சி, நாகர்கோவில், வேலூர் போன்ற நகரங்களில் இருந்து எட்டு பதிப்புகளாக வெளியாகின்றது.
இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.
வெளி இணைப்புகள்
பகுப்பு:இந்திய நாளிதழ்கள் பகுப்பு:தமிழ் நாளிதழ்கள்
தொல்காப்பியம் உருபியல் செய்திகள்
தொல்காப்பியம் எழுத்து, சொல், பொருள் என்று மூன்று அதிகாரங்களாக உள்ளது.
ஒவ்வொரு அதிகாரத்திலும் ஒன்பது இயல்கள் உள்ளன.
பொருளை வேற்றுமைப்படுத்துவது வேற்றுமை உருபு. அது பெயரை வழிமொழிந்து வரும். இயல்பாக இரண்டு சொற்களுக்கு இடையில் வரும். பெயருக்கும் வேற்றுமை உருபுக்கும் இடையில் வருவது சாரியை உருபு. இந்தச் சாரியை உருபு வருவது பற்றி விளக்குவது உருபியல்.
உயிரில் முடியும் சொற்கள்
பெயர்ச்சொல்லோடு வேற்றுமை உருபு சேரும்போது இடையில் சாரியை வரும். அல்லது வராமல் புணரும்
இதனை எல்லாவற்றுக்கும் கொள்க
செய்தியின் இறுதியில் உள்ள எண் இந்த இயலில் அச் செய்தி சொல்லப்பட்டுள்ள நூற்பாவைக் குறிக்கும் (குறிப்பு – உயிர்-எழுத்து முடிபுகளுக்கு ஓடு என்றும், மெய்-எழுத்து முடிபுகளுக்கு ஒடு என்றும் மூன்றாம் வேற்றுமை உருபு காட்டப்பட்டுள்ளது. ஏனைய வேற்றுமை உருபுகளோடும் பொருத்திக்கொள்ள வேண்டும்)
புறனடை -30
சொல்லப்படாத ஏனையவை தொல்காப்பியர் காலத்தில் சாரியை பெறுவதில்லை.
(இக்காலத்தில் மண்ணினை, வேயினை, நாரினை, கல்லினை, முள்ளினை, கிளியினை, என்றெல்லாம் வழங்குகிறோம்)
(இவை தொல்காப்பியர் காலத்தில் மண்ணை, வேயை, நாரை, கல்லை, முள்ளை, கிளியை, என்று மட்டுமே வழங்கப்படன என்பது இந்தப் புறனடை நூற்பாவால் தெரியவருகிறது.) மேற்கண்ட எடுத்துக்காட்டுகளில் இன் சாரியை தொல்காப்பியர் காலத்தில் இடம்பெறவில்லை
இணைப்பு
பகுப்பு:தொல்காப்பியம்
கண்ணூர் டீலக்ஸ்
கண்ணூர் டீலக்சு, டி. இ. வாசுதேவன் தயாரிப்பில் உருவான மலையாளத் திரைப்படம். இது 1969 மே 16 ஆம் நாள் வெளியானது.
வெளி இணைப்புகள்
பகுப்பு:1969 மலையாளத் திரைப்படங்கள்
சௌந்தரபாண்டியபுரம் ஊராட்சி
சௌந்தரபாண்டியபுரம் ஊராட்சி (Soundarapandiyapuram Gram Panchayat), தமிழ்நாட்டின் திருநெல்வேலி மாவட்டத்தில் உள்ள இராதாபுரம் ஊராட்சி ஒன்றியத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2022 ஆகும். இவர்களில் பெண்கள் 1059 பேரும் ஆண்கள் 963 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பறக்கும் புலிகள்
ஒவ்வொரு குழுவிலும் 30 போர் விமானங்கள் இருக்கும். அமெரிக்கா இரண்டாம் உலகப்போருக்குள் நுழைவதற்கு முன்னால் இவ்விமானங்களுக்கு சீனாவில் பயிற்சி அளிக்கப்பட்டது. அமெரிக்கப்படை சீனாவிற்கு உதவுவதற்காக ஜப்பானை எதிர்த்துப் போரிட்டன. இந்த குழுவில் உள்ள உறுப்பினர்கள் ஒப்பந்த அடிப்படையில் பழுதுபார்ப்பவர்கள் மாதம் 250 டாலர் சம்பளமும்,படைத்தளபதிகளுக்கு 750 டாலர் சம்பளமும் வழங்கப்பட்டது.இது அவர்கள் அமெரிக்கப் படையில் பெற்றதைவிட மூன்று மடங்கு அதிகம்.இந்த அமைப்பு தனது ஊழியர்களை அமெரிக்க இராணுவத்திலிருந்து தேர்ந்தெடுத்தது.முத்துத்துறைமுகம்,ஜப்பானால் தாக்கப்பட்ட 12 நாட்களுக்குப்பிறகு 1941,டிசம்பர் 20-ல் இக்குழு போரைச் சந்தித்தது.இக்குழு புதுவித யுக்திகளை கையாண்டு இப்போரில் அமெரிக்கா வெற்றியடைய உதவியது.
அமெரிக்கத் தன்னார்வக் குழு விமான இயக்குபவர்களுக்கு அதிகாரி அந்தஸ்து அளித்தது.இப்போரில் 296 எதிரி விமானங்களை அழித்ததால்,இவர்களுக்கு போரில் பங்குபெற்றமைக்கான கொடையூதியம் வழங்கப்பட்டது.1942 ஜூலை 4-ல் இந்த அமைப்பு கலைக்கப்பட்டது.இந்த அமைப்பிற்குப் பதிலாக அமெரிக்க விமானப்படையைச் சார்ந்த 23-வது போர்ப்படைக் குழுக்கள் நியமிக்கப்பட்டன.பின்னர் இவை 14-வது அமெரிக்க விமானப்படையுடன் இணைக்கப்பட்டது. ஜெனரல் சென்னால்டு தன் தளபதியாவார்.அமெரிக்கத் தன்னார்வ அமைப்பைப் போன்றே 23-வது போர்ப்படைக் குழுவும் வெற்றியைத் தொடர்ந்தது.
வெளியிணைப்புகள்
பகுப்பு:சீனா
கலங்கல் ஊராட்சி
கலங்கல் ஊராட்சி (Kalangal Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சூலூர் வட்டாரத்தில் அமைந்துள்ளது. இந்த ஊராட்சி, சூலூர் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4556 ஆகும். இவர்களில் பெண்கள் 2245 பேரும் ஆண்கள் 2311 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சூலூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
காம சாத்திரம்
தோற்றம்
தற்சமயம், காம சாத்திரத்தைக் குறித்த பழமையான நூலாக கிடைத்திருப்பது வாத்சாயனர் இயற்றிய காம சூத்திரம் மட்டுமே. காம சூத்திரத்தில் மேற்கோளாகக் குறிப்பிடப்படும் மேற்கூறப்பட்ட அனைத்து நூல்களும் தற்காலத்தில் மறைந்து விட்டன.
வாத்சாயனரைப் பின்பற்றி, பலரும் காம சாஸ்திரத்தைக் குறித்த நூல்களை இயற்றியுள்ளனர். அவற்றுள் சில மட்டுமே காம சாஸ்திரத்தை குறித்து தன்னிச்சையாக எழுதப்பட்டன, மற்றவை அனைத்தும் காம சூத்திரத்தைக் குறித்த உரைகளே ஆகும். பிற்காலத்தில் இயற்றப்பட்ட காம சாஸ்திர நூல்களில் புகழ் பெற்றது கோககரின் ரதி ரகசியம் மற்றும் கல்யாணமல்லரின் அனங்கரங்கம் ஆகியவை ஆகும். காம சூத்திர உரை நூல்களில் புகழ் பெற்றது, ஜெயமங்களரால் இயற்றப்பட்ட உரை நூல் ஆகும்.
சொற்பொருளாக்கம்
காமம் என்ற வடமொழிச்சொல்லுக்கு ஆசை, விருப்பம், இன்பம் என பல பொருள்கள் உள்ளன. அவற்றுள் பாலியல் தொடர்பான இன்பம் என்பது அச்சொல்லின் பல்வேறு பொருள்களில் ஒன்று.
காமத்தை குறித்த சாஸ்திரம் ஆகையால், இது காமசாஸ்திரம் என அழைக்கப்படுகிறது.
இவற்றையும் பார்க்கவும்
பகுப்பு:காமம் பகுப்பு:பாலின்ப இலக்கியம்
கடையம் தோரண மலை முருகன் கோயில்
கடையம் தோரண மலை முருகன் கோயில் தமிழ்நாட்டில் திருநெல்வேலி மாவட்டம், கடையம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தோரணமலை முருகன், வள்ளி, தெய்வானை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
சிலைகள்
இங்கே, சப்தகன்னிமாரம்மன் சன்னதியில் சப்தகன்னியர் சிலைகள் உள்ளன.
64 சுனைகள்
தோரணமலை முழுவதிலும் சுமார் 64 சுனைகள் இருக்கின்றன. அடிவாரத்திலேயே இரண்டு சுனைகள் காணப்படுகின்றன. இந்தச் சுனைகளில் நீராடினால் சரும நோய்கள் நீங்குவதுடன், பல வியாதிகள் குணமாகும் என்பது நம்பிக்கை. அதுமட்டுமல்ல, கடும் கோடைகாலத்திலும் வற்றாத இந்த ஜீவ சுனைகளில், ஒவ்வொரு சுனையின் நீரும் ஒவ்வொரு சுவையுடன், மருத்துவக்குணமும் கொண்டிருப்பது இயற்கையின் அற்புதம்
பாரதியார் பாடல் பெற்ற தலம்
கடையத்தில் சிறிது காலம் வாழ்ந்த மகாகவி பாரதியார் ‘குகைக்குள் வாழும் குகனே’ என்று போற்றிப் பாடியதும் இந்த தோரணமலை முருகனைத்தான்.
பூசைகள்
இக்கோயிலில் ஒருகாலப் பூசை நடக்கின்றது. ஐப்பசி மாதம் திருக்கல்யாணம் முக்கிய திருவிழாவாக நடைபெறுகிறது.
மேற்கோள்கள்
3. www.thoranamalai.com
பகுப்பு:திருநெல்வேலி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெல்ஜிய அரச காற்பந்துச் சங்கம்
பெல்ஜிய அரச காற்பந்துச் சங்கம் (Royal Belgian Football Association அல்லது KBVB) என்பது பெல்ஜியம் நாட்டில் காற்பந்து விளையாட்டை நிர்வகிக்கும் அமைப்பாகும். இதன் தலைமையகம் பிரசெல்சு நகரில் அமைந்துள்ளது.
பெல்ஜிய அரச கால்பந்துச் சங்கமானது ஆண்கள், மகளிர் மற்றும் இளையோருக்கான தேசிய கால்பந்து அணிகளைத் தேர்ந்தெடுத்து நிர்வகிக்கிறது. மேலும் பெல்ஜியத்தின் கால்பந்துக் கூட்டிணைவு அமைப்பினையும் இச்சங்கமே நிர்வகிக்கின்றது. அதன்கீழ் வருவன:
நெதர்லாந்து அரச கால்பந்துச் சங்கத்தோடு இணைந்து இருநாடுகளுக்கும் பொதுவான மகளிர் கூட்டிணைவை (பெநெ கூட்டிணைவு) நடத்துகின்றது.
வெளியிணைப்புகள்
பகுப்பு:காற்பந்தாட்ட அமைப்புக்கள் பகுப்பு:பெல்ஜியத்தில் விளையாட்டு
விஜயரத்தினம் இந்து மத்திய கல்லூரி
விஜயரத்தினம் இந்து மத்திய கல்லூரி (Wijayaratnam Hindu Central College) இலங்கையின் மேல் மாகாணம் கம்பகா மாவட்டத்தில் உள்ள ஒரே ஒரு இந்துத் தமிழ்ப் பாடசாலை ஆகும். இப்பாடசாலை ச.க. விஜயரத்தினம் என்பவரால் 1932ம் ஆண்டு அக்டோபர் 7ம் நாள் நீர்கொழும்பு வாழ் தமிழர்களுக்காக நிறுவப்பட்டது. மாணவர்கள் தமிழ் மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு.
வரலாறு
1954 அக்டோபர் 7 விஜயதசமி அன்று 32 மாணவர்களுடனும் இரு ஆசிரியர்களுடனும் விவேகானந்தா வித்தியாலம் என்ற பெயரில் இப்பாடசாலை உருவானது. 1960 டிசம்பர் மாதத்தில் இவ்வித்தியாலயத்தை அரசாங்கம் பொறுப்பேற்ற பின், 1964 பெப்ரவரி முதலாம் தேதி, நீர்கொழும்பு விவேகானந்தா மகா வித்தியாலம் என்ற பெயரில் மகா வித்தியாலயமாகத் தரமுயர்த்தப்பட்டது. 1964 ஆகத்து/ நவம்பர் மாதங்களுக்கிடையில் இப் பாடசாலையின் பெயர் விஐயரத்தினம் மகா வித்தியாலயம் என மாற்றம் பெற்றது. 1972 ஆம் ஆண்டில் பழைய மாணவர் சங்கம் அமைக்கப்பட்டது. 1994 ல் விஜயரத்தினம் இந்து மத்திய கல்லூரியாக பெயர் மாற்றம் பெற்றது. 1995 சூலை 13 அன்று இக்கல்லூரியில் ஞானவிநாயகர் ஆலயம் குடமுழுக்கு செய்யப்பட்டது. இதனைக் கல்லூரியின் விஜயசக்தி இந்து மாமன்றத்தினர் பராமரித்து வருகின்றனர்.
இல்லங்கள்
மாணவர்கள் "திருகேதீஸ்வரம்", "கோணேஸ்வரம்", "நகுலேஸ்வரம்", "முன்னேஸ்வரம்" என நான்கு இல்லங்களில் பிரிக்கப்பட்டுள்ளனர்.
வெளி இணைப்புகள்
பகுப்பு:கம்பகா மாவட்டப் பாடசாலைகள் பகுப்பு:இலங்கையின் இந்துப் பாடசாலைகள் பகுப்பு:இலங்கைத் தமிழ்ப் பாடசாலைகள்
அர்னாவ்
அர்னாவ் அல்லது அம்ஜத் கான் என்பவர் தமிழ்த் தொலைக்காட்சி நடிகர் மற்றும் மாதிரி நடிகர் ஆவார். இவர் 2014ஆம் ஆண்டிலிருந்து சக்தி (2014-2015),    கேளடி கண்மணி (2015-2017)   போன்ற தொலைக்காட்சி தொடர்களில் முதன்மை கதாபாத்திரங்களில் நடித்து வருகின்றார்.
மேற்கோள்கள்
பகுப்பு:தமிழ் ஆண் மாதிரிகள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு நடிகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்நாட்டு தொலைக்காட்சி பிரமுகர்கள்
கோல்டு ஸ்பாட்
கோகோ கோலாவிலிருந்து வெளியேறிய பின்னர் 1977ஆம் ஆண்டில் ரமேஷ் சவுகானின் முன்முயற்சியின் கீழ் பார்லே பிஸ்லெரியால் இந்தியாவில் தொடங்கப்பட்ட மூன்று வணிக தயாரிப்புகளில் கார்பனேற்றப்பட்ட குளிர்பானங்களில் கோல்ட் ஸ்பாட் ஒன்றாகும். மந்தமான விற்பனை காரணமாக பெப்சிகோ ஏற்கனவே 1962இல் இந்தியச் சந்தையை விட்டு வெளியேறியது. தம்ஸ் அப் மற்றும் லிம்காவுடன் கோல்ட் ஸ்பாட் அறிமுகப்படுத்தப்பட்டது.
இது செயற்கையான ஆரஞ்சு நிறத்திலும் சுவையுடனும் உள்ளது. பார்லே 1993 ஆம் ஆண்டில் தம்ஸ் அப், லிம்கா, சிட்ரா மற்றும் மாஸா ஆகியவற்றுடன் கோகோ கோலாவுக்கு கோல்ட் கோட்டை விற்றார் (இது இந்தியச் சந்தையில் மீண்டும் தொடங்கப்பட்டது). இது 40 மில்லியன் டாலருக்கு விற்கப்பட்டது. பரவலான புகழ் இருந்தபோதிலும், கோகோ கோலாவின் பேண்டாவிற்கான இடத்தை மீண்டும் உருவாக்கும் பொருட்டு கோல்ட் நிறுவனத்தால் கோல்ட் ஸ்பாட் திரும்பப் பெறப்பட்டது.
கோல்ட் ஸ்பாட்டின் முழக்கம் "தி ஜிங் திங்".
பிரபலமான கலாச்சாரத்தில்
லாஸ் ஏஞ்சல்ஸ் இசைக்குழு கோல்ட்ஸ்பாட் பெயரானது இந்த பிஸி பானத்திற்கு இடப்பட்டது. சித்தார்த்த கோஸ்லா (இசைக்குழுவின் முக்கிய உறுப்பினர்) உடனான ஒரு நேர்காணலின் படி, கோல்ட் ஸ்பாட் அந்த நேரத்தில் இந்தியாவில் மிகவும் பிரபலமாக இருந்தது.
மேற்கோள்கள்
பகுப்பு:இந்திய வகைக்குறிகள்
ஏமப்பேர் பிடாரி கோயில்
ஏமப்பேர் பிடாரி கோயில் தமிழ்நாட்டில் விழுப்புரம் மாவட்டம், ஏமப்பேர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதின்மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
9–மெத்திலீன்–புளோரீன்
9-மெத்திலீன்-புளோரீன் (9-Methylene-fluorene) என்பது C14H10 என்ற மூலக்கூறு வாய்பாடு கொண்ட  ஒரு பல்வளைய அரோமாட்டிக் ஐதரோ கார்பன்  ஆகும். இச்சேர்மம் டைபென்சோஃபல்வீன் என்ற பெயராலும் அழைக்கப்படுகிறது.
பண்புகள்
புளோரினைல்மெத்திலாக்சிகார்பனைல் குளோரைடு பிளவு வினையில் ஒரு இடைநிலை விளைபொருளாக இச்சேர்மம் தோன்றுகிறது. 1-1-டைபீனைலெத்திலீன் சேர்மத்தினை ஒத்த சேர்மமாக டைபென்சோஃபல்வீன் உள்ளது. பலபடியாக்கல் வினையின்போது டைபென்சோஃபல்வின் π-அடுக்கு பலபடியை உருவாக்குகிறது.
மேற்கோள்கள்
பகுப்பு:பல்வளைய அரோமாட்டிக் நீரகக்கரிமங்கள்
கஸ் கெம்பிஸ்
கஸ் கெம்பிஸ் (Gus Kempis, பிறப்பு: ஆகத்து 4 1865, இறப்பு: மே 19 1890), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஐந்து முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1865 பிறப்புகள் பகுப்பு:1890 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கருந்தலைக் குயில் கீச்சான்
கருந்தலை குயில் கீச்சான் (Black-headed cuckooshrike)(லாலேஜ் மெலனோப்டெரா) என்பது இந்திய துணைக்கண்டம் மற்றும் தென்கிழக்கு ஆசியாவில் காணப்படும் ஒரு குயில் கீச்சான் சிற்றினம் ஆகும்.
பெயர்கள்
தமிழில் : கருந்தலை குயில் கீச்சான்
ஆங்கிலத்தில் : Black-headed cuckooshrike
அறிவியல் பெயர் :Coracina melanoptera
உடலமைப்பு
19 செ. மீ - இதன் தலை முழுவதும் நல்ல கருப்பாகவும் உடல் கருஞ்சாம்பல் நிறமாகவும் இருக்கும். வால் கருப்பாக வெள்ளை முனையுடன் கூடியது.
காணப்படும் பகுதிகள் & உணவு
தனியாகவும் சில நேரங்களில் கூட்டாமாகவும் காணப்படும் மின் சிட்டு. காட்டுக் கீச்சான், வால்காக்கை ஆகிய இரை தேடும் குழுக்களில் ஒன்றாக இரைதேடும். .புழு பூச்சிகல் சிறு பழங்களையும் உணவாகக்கொள்ளும். பிட்-பிட்-பிட் எனவும் டுவிட்-டுவிட் எனவும் முடியும் சீழ்க்கைக் குரலில் ஆண் பறவை குரல் கொடுக்கும். பெண் இது போலத் தொடர்ந்து குரல் கொடுக்காது ஒரு முறை மட்டும் குரல் கொடுக்கும்.
இனப்பெருக்கம்
ஏப்ரல் முதல் சூன் வரை உலர்ந்த புல்லைச் சிலந்தி நூலால் இணைத்து 8 செ.மீ குறுக்களவிலான கோப்பை வடிவிலான கூட்டினை மரங்களில் கவட்டியில் இரண்டு முதல் எட்டு மீட்டர் உயரத்தில் அமைத்து 3 முட்டைகள் இடும்.
மேற்கோள்கள்
பகுப்பு:கீச்சான் பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:தெற்காசியப் பறவைகள்
சன்னா பங்டேட்டா
சன்னா பங்டேட்டா (Channa punctata), புள்ளிப் பாம்புத் தலை மீன் என்பது விரால் மீனின் ஓர் வகையாகும். இது இந்தியத் துணைக்கண்டம் அருகிலுள்ள பகுதிகளான, ஆப்கானித்தான், பாக்கித்தான், இந்தியா, இலங்கை, நேபாளம், வங்களாதேசம், மியான்மர் மற்றும் திபெத் முழுவதும் காணப்படுகிறது. இதன் இயற்கை வாழிடங்கள் சதுப்பு நிலங்கள், குளங்கள் மற்றும் உவர் நீர் நிலைகளாகும். இது மிக அதிக உணவு மதிப்பினைக் கொண்டுள்ளது.
விளக்கம்
சன்னா பங்டேட்டா பொதுவாக 15.0 cm நீளம் வரை வளரக்கூடியது. ஆனால் 31.0 cm நீள ஆண் மீனும் பிடிக்கப்பட்டுள்ளன. இந்த மீன் இனத்திற்கு பெரும் அச்சுறுத்தல்கள் இல்லாததால், பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனம் எனப் பட்டியலிடப்பட்டுள்ளது.
இந்தச் சிற்றினம் மாமிச உண்ணி வகையினைச் சார்ந்தது. இந்த இனத்தின் பிடித்த உணவு மற்ற சிறிய மீன்கள், மஞ்சள் கரு, மற்றும் மீன் இளம் உயிரிகள். இதன் இயற்கையான வாழிடத்தில், இது ஓட்டுமீன்கள், மெல்லுடலிகள், பூச்சிகள், சிறிய மீன்கள், அரை செரிமான பொருட்கள் மற்றும் சில நேரங்களில் தாவரங்களையும் உட்கொள்கிறது. இதன் உணவுப் பழக்கம் பருவகால மாறுதலுக்கு உட்பட்டது. முட்டையிடும் காலத்தில் முதிர்ந்த மீன்களில் உணவின் தாகம் குறைவாக இருக்கும். இளம் மீன்கள் தொடர்ந்து உண்ணும் பழக்கமுடையது.
வெளி இணைப்புகள்
பகுப்பு:மீன்கள்
ஓடைப்பட்டி கிராமம்
ஓடைப்பட்டி(Odaipatty), இந்தியா-தமிழ்நாடு, திண்டுக்கல் மாவட்டத்தில் ஒட்டன்சத்திரத்திற்கு அருகில் உள்ள ஒரு கிராமமாகும். இக்கிராமத்தின் முக்கிய வேலையாக பெரும்பாலும் காய்கறிகளான: தக்காளி, முருங்கை, கத்தரி, வெண்டைக்காய், சிவப்பு மிளகாய் மற்றும் பச்சை மிளகாய்  சாகுபடி/வேளாண்மை செய்யப்படுகிறது. காய்கறிகள் விற்பனை செய்யப்படும்  இடமான ஒட்டன்சத்திரம் காய்கறி சந்தை, தமிழ்நாட்டின் பிரபலமான  சந்தையாகும் மற்றும் கேரள மாநிலத்திற்கு காய்கறிகளை ஏற்றுமதி செய்வதில் முக்கிய பங்கை வகிக்கிறது.
பகுப்பு:திண்டுக்கல் மாவட்டத்தில் உள்ள கிராமங்கள்
மாந்தப் பரப்பியல்
மாந்தப் பரப்பியல் அல்லது மனிதப் பரப்பியல் என்பது புவிச் சூழலுக்கேற்ப மனிதன் எப்படி வாழ்கிறான், எவ்வாறு வளர்ந்து வருகிறான் என்பதை ஆராயும் துறை. பழங்குடிகளுக்கு காய், கனிகளைத் திரட்டுதல், வேட்டையாடுதல், மீன் பிடித்தல் போன்ற செயல்கள் தலையாய தேவைகளைத் தீர்த்தன. அவர்களது இருப்பிடச் சூழல், வீட்டின் அமைப்பு முறை, வாழ்வியல் பழக்க வழக்கங்கள், உணவு முறை, உடையமைப்பு, கைத்தொழில், தகவல் பரிமாற்றம், வேட்டையாடும் முறை, அதற்கு பயன்படும் கருவிகள், இனப்பண்பாடு போன்றவற்றை விரிவாக ஆராய்வதும், மனிதப் பண்பாட்டுக் கூறுகள் எவ்வாறு வளர்ந்து வருகின்றன என்பதை விளக்குவதுமே "மாந்தப் பரப்பியலின்" நோக்கங்கள் ஆகும்.
மேற்கோள்கள்
பகுப்பு:மானிடவியல்
மார்கோவ்னிகாவ் விதி
வலது|frame|[[புரோப்பிலீன்|புரோப்பிலின் உடனான ஐதரோபுரோமிக் அமிலத்தின் வினையின் மூலமாக மார்கோவ்னிகாவ் விதி விளக்கப்படுதல் ]] கரிம வேதியியலில், மார்கோவ்னிகாவ் விதியானது (Markovnikov's rule) நிறைவுறா ஐதரோகார்பன்களில் நிகழும்  கூட்டு வினைகளின் விளைபொருட்கள் எப்படி இருக்கக்கூடும் என்பதைப்பற்றி விளக்குகிறது. இந்த விதியானத உருசுய வேதியியலாளா்  விளாடிமிர் வாசிலெவிச் மார்கோவ்னிகாவ் என்பவரால் 1865 ஆம் ஆண்டில் உருவாக்கப்பட்டது.
விளக்கம்
இந்த விதியானது ஒரு சீர்மையற்ற ஆல்கீனுடன் அமிலமொன்று சேர்க்கப்படும் போது, அமில ஐதரசனானது குறைவாகப் பதிலியிடப்பட்ட கார்பனுடனும், ஆலைடானது, அதிகமாக அல்கைல் தொகுதிகளால் பதிலியிடப்பட்ட கார்பன் அணுவுடனும் இணையும் என்பதைக் கூறுகிறது.
இந்த விதியானது, அல்கீன்கள் நீருடன் சேர்க்கை வினையில் ஈடுபட்டு,  கார்பன்நேரயனிகளை உருவாக்கக்கூடிய வினைவழிமுறைகளைக்  கொண்ட, ஆல்ககாலை விளைபொருளாகத் தரக்கூடிய வினைகளுக்கும் பொருந்தும். ஐதராக்சைல் தொகுதியானது, அதிக எண்ணிக்கையிலான கார்பன்-கார்பன் பிணைப்புகளைக் கொண்ட கார்பனுடனும், ஐதரசனானது, இரட்டைப் பிணைப்பில் மறுமுனையில் உள்ள கார்பனுடனும் (அதிக கார்பன்-ஐதரசன் பிணைப்புகளைக் கொண்ட) பிணைப்பில் ஈடுபடுகின்றன.
மார்கோவ்னிகாவ் விதியின் வேதியியல் அடிப்படையானது, கூட்டு வினை அல்லது சேர்க்கை வினையின் போது அதிக நிலைப்புத் தன்மை வாய்ந்த கார்பன்நேரயனியை உருவாக்குவதேயாகும். அல்கீன்களில்  உள்ள  ஒரு  கார்பன்  அணுவுடன்  ஐதரசன் அயனியை  சேர்ப்பது  மற்றொரு  கார்பன்  அணுவின் மீது ஒரு நேர்மின்சுைமயை உருவாக்கி ஒரு கார்பன்நேரயனி இடைவினைப் பொருளொன்றை உருவாக்குகிறது.
அதிகமாக பதிலியிடப்பட்ட கார்பன்நேரயனியானது தூண்டல் விளைவு மற்றும் அதிபரவிணைப்பு (hyperconjugation) ஆகியவற்றின் காரணமாக, அதிக  நிலைப்புத்தன்மை கொண்டதாகவும் இருக்கிறது. சேர்க்கை வினையின் முக்கிய வினைவிளை பொருளானது அதிக நிலைப்புத்தன்மை வாய்ந்த வினையிடைப் பொருளிலிருந்தே உருவாக்கப்படுகிறது. ஆகேவ, HX (X என்பது Hஐ விட அதிக எதிர்மின்னி கவர்தன்மை கொண்டது) இன் அல்கீனுடனான சேர்க்கை வினையின் முக்கிய விளைபொருள் ஐதரசன் அணுவினை குறைவான பதிலியிடப்பட்ட இடத்திலும், மற்றும் ஆலசனை (X) அதிக  பதிலியிடப்பட்ட இடத்திலும் கொண்டிருக்கிறது. ஆனாலும் கூட, மற்றுமொரு குறைவாக பதிலியிடப்பட்ட, குறைந்த நிலைப்புத்தன்மை கொண்ட கார்பன் நேரயனியானது ஒரு குறிப்பிட்ட அளவு செறிவில் உருவாகி குறைவான அளவு விளைபொருளை (ஆலசனானது குறைவான பதிலியிடப்பட்ட கார்பனுடனும், ஐதரசனானது அதிக பதிலியிடப்பட்ட கார்பனுடனும் பிணைக்கப்பட்ட) உருவாக்குவதைத் தொடர்கிறது.
எதிர்-மார்கோவ்னிகாவ் வினைகள்
கார்பன்நேரயனியை வினையிடைப் பொருளாகக் கொள்ளாத வினைவழிமுறைகள், உதாரணமாக வினைவேதிமத்தில் வந்து சேர்க்கப்படக்கூடிய பொருளின் இடத்தெரிவு வழிமுறைகளைக் கொண்டவை மார்கோவ்னிகாவ் விதிக்கு எதிராக, தனியுறுப்பு சேர்க்கை யைப் போன்று நடைபெறுகின்றன. இத்தகைய வினைகள் எதிர் மார்கோவ்னிகாவ் வினைகள் என அழைக்கப்படுகின்றன. ஆலசனானது, குறைவாகப் பதிலியிடப்பட்ட கார்பன் அணுவுடன் சேர்வதானது மார்கோவ்னிகாவ் விதிக்கு எதிரானதாகிறது.
எதிர் மார்கோவ்னிகாவ் சேர்க்கையின் புதிய முறையானது, ஆமில்டன் மற்றும் நைசுவிக்சு ஆகியோரால் குறிப்பிடப்பட்டுள்ளது. இம்முைறயில் குறைந்த ஆற்றல் கொண்ட இருமுனையத்திலிருந்து (diode) வெளிவரக்கூடிய ஒளி மற்றும் அரோமேட்டிக் சேர்மங்கள் இவற்றை ஒரு ஆல்க்கீனை ஒரு நேரயனியாக மாற்றுவதற்குப் பயன்படுத்தியுள்ளனர்.
ஆல்க்கீன்களை விடவும், பல வேதிவினைகளுக்கும் எதிர் மார்கோவ்னிகாவ் விதியின் கூற்றானது நீட்சியடைகிறது. எதிர்-மார்கோவ்னிகாவ் நடத்தையானது, தங்க உப்பக்களை வினையூக்கியாகப் பயன்படுத்தி நடத்தப்படும் பினைல்அசிட்டிலீனின் நீரேற்ற வினைகளில் வெளிப்படுத்தப்படுவது உற்றுநோக்கப்பட்டுள்ளது. இந்த வினையில் அசிட்டோபீனோன் விளைபொருளாகக் கிடைக்கப்பெறுகிறது; இருப்பினும் ருத்தீனியம் போன்ற ஒரு சிறப்பான வினையூக்கியின் முன்னிலையில் இது வினைவேதிமத்தில் வந்து சேர்க்கப்படக்கூடிய பொருளின் இடத்தெரிவு வழிமுறை மாற்றியமான 2-பினைல் அசிட்டால்டிகைடைத் தருகிறது:
மேற்கோள்கள்
பகுப்பு:வேதியியல் பகுப்பு:கரிம வேதியியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
காரனோடை
காரனோடை (Karanodai) என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 67 மீட்டர் உயரத்தில் அமைந்துள்ள காரனோடை பகுதியின் புவியியல் ஆள்கூறுகள் 13.2506°N, 80.1609°W ஆகும். செங்குன்றம், பாடியநல்லூர், புழல், அலமாதி, பஞ்செட்டி ஊராட்சி, பொன்னேரி, கவரைப்பேட்டை ஆகியவை காரனோடை பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
சித்தர் ஶ்ரீமல்லய்ய சுவாமிகள் மற்றும் ஓம் சற்குரு ஶ்ரீகல்லுகட்டி சித்தர் ஆகியோர் வாழ்ந்த பகுதி காரனோடை ஆகும்.
வெளி இணைப்புகள்
பகுப்பு:திருவள்ளூர் மாவட்டத்திலுள்ள கிராமங்கள்
சஃபாரி டி. வி.
சபாரி டி. வி என்பது மலையாளத் தொலைக்காட்சிகளில் ஒன்று. இது பயணங்கள் தொடர்பான நிகழ்ச்சிகளை வெளியிடுகிறது. லேபர் இந்தியா உரிமையாளர் சந்தோஷ் ஜார்ஜ் எழுபதிற்கும் அதிகமான நாடுகளில் பயணங்களை மேற்கொண்டவர், இவரே இதன் நிறுவனர் ஆவார்.
இணைப்புகள்
பகுப்பு:மலையாள ஊடகங்கள்